ভারতে আসছেন পুতিন, ‘সফর এক্সট্রিমলি গ্র্যান্ড ও ফলপ্রসূ হবে’, দাবি ক্রেমলিনের

ওয়েবডেস্ক- খুব শীঘ্রই ভারতে (India Visit) আসতে চলেছেন রাশিয়ার প্রেসিডেন্ট ভ্লাদিমির পুতিন (Russian President Vladimir Putin)। রাশিয়ার প্রেসিডেন্টের এই সফরকে এক্সট্রিমলি গ্র্যান্ড ও ফলপ্রসূ হবে’, এমনটাই দাবি করলেন ক্রেমলিনের (kremlin) শীর্ষ উপদেষ্টা।

চলতি বছরের শেষের দিকে পুতিনের এই ভারত সফরের সম্ভাবনা রয়েছে। এই সফরটি নিয়ে ইতিমধ্যেই রাশিয়ার জাতীয় নিরাপত্তা উপদেষ্টা সের্গেই শোইগুর (Russian National Security Advisor Sergei Shoigu) সঙ্গে ভারতের জাতীয় নিরাপত্তা উপদেষ্টা অজিত দোভালের (National Security Advisor Ajit Doval) সাক্ষাত হয়। এর পরেই পুতিনের ভারতে আসার বিষয়টি  নিশ্চিত হয়েছে। এনার্জি, ডিফেন্স–টেক ও পেমেন্ট সিস্টেমে বড় চুক্তির জল্পনা। ইউক্রেন–যুদ্ধের প্রেক্ষিতে সফরটি কূটনৈতিকভাবে খুবই গুরুত্বপূর্ণ।

প্রসঙ্গত, ২০২৩ সাল থেকে রাশিয়া ও ইউক্রেন যুদ্ধ শুরু হয়েছে।যা এখনও অব্যাহত।  শান্তি চুক্তির জন্য বার বার আলোচনা করেও তা ব্যর্থ হয়েছে। ডোনাল্ড ট্রাম্প একটি ২৮-দফা শান্তি পরিকল্পনা প্রস্তাব করেন এবং এটি নিয়ে আলোচনা হয়, কিন্তু কোনও সমাধান সূত্র মেলেনি।

আরও পড়ুন-  দালাই লামার ‘সুস্থতা’ই এখন বেজিংয়ের মাথাব্যথা! দাবি তিব্বতিদের

অপরদিকে রাশিয়া থেকে তেল কেনা নিয়ে ভারতের উপর চাপ তৈরি করে মার্কিন যুক্তরাষ্ট্র। ডোনাল্ড ট্রাম্প ভারতের উপর উচ্চ হারে শুল্ক চাপায়।

একদিকে ইউক্রেনের যুদ্ধ অপরদিকে ট্রাম্পের চোখ রাঙানি এই পরিস্থিতির আবহে ভারতে আসছেন রাশিয়ার প্রেসিডেন্ট পুতিন, যা তাৎপর্যপূর্ণ।

গত অক্টোবরে ব্রিকস শীর্ষ সম্মেলনে যোগ দিতে রাশিয়ায় গিয়েছিলেন প্রধানমন্ত্রী নরেন্দ্র মোদি। সেখানে মোদি ও পুতিন পার্শ্ববৈঠক হয়। এর আগে গত বছরের জুলাইতে রাশিয়া সফরে যান মোদি। সেই সময় তিনি ভারতে আসার জন্য আমন্ত্রণ জানিয়েছিলেন পুতিনকে। চলতি বছরেই রুশ বিদেশমন্ত্রী সের্গেই লাভরভ জানান, ভারতের প্রধানমন্ত্রী নরেন্দ্র মোদির আমন্ত্রণ গ্রহণ করেছেন পুতিন।

দেখুন আরও খবর-