পুতিনের পর এবার ভারতে আসছেন ইউক্রেন প্রেসিডেন্ট জেলেনস্কি

ওয়েবডেস্ক- সদ্য ভারত থেকে ঘুরে গেছেন রাশিয়ার প্রেসিডেন্ট ভ্লাদিমির পুতিন (Russian President Vladimir Putin) । এখনও এক সপ্তাহ পার হয়নি। এবার ভারত সফরে আসছেন ইউক্রেন প্রেসিডেন্ট ভলোদিমির জেলেনস্কি (Ukrainian President Volodymyr Zelensky) । প্রায় তিন বছর ধরে রাশিয়া-ইউক্রেন যুদ্ধ অব্যাহত। এবার শান্তির পথ খুঁজতে ভারতের শরণাপন্ন হতে চলছেন ইউক্রেন প্রেসিডেন্ট। ২০২৬ সালের জানুয়ারি মাসেই ভারত সফরে আসতে পারেন জেলেনস্কি।

জানা গেছে, ভারত ও ইউক্রেনের আধিকারিকরা বিগত কয়েক সপ্তাহ ধরে এই ইস্যুতে আলোচনা চালাচ্ছেন। পুতিনের ভারত সফরের আগেও এই নিয়ে একদফা আলোচনা হয়েছে। রাশিয়ার প্রেসিডেন্ট পুতিনের সফরের একমাসের মাথায় ভারতে জেলেনস্কি।

রুশ-ইউক্রেনে যুদ্ধের শুরু থেকেই নিরপেক্ষ ভূমিকা পালন করে এসেছে ভারত। যুদ্ধের পথে না হেঁটে বার বার শান্তির প্রস্তাব দিয়েছে ভারত। আজ দুই দেশেই ভারতের উপর আস্থা রাখছে। জেলেনস্কি ও পুতিন দুই রাষ্ট্রপ্রধানই বার্তা দিয়েছেন, এই যুদ্ধ শেষ করতে গুরুত্বপূর্ণ ভূমিকা পালন করতে পারে ভারত।

আরও পড়ুন- লোকসভায় ‘বন্দেমাতরম’ বিষয়ে আলোচনা, সূচনা করবেন প্রধানমন্ত্রী

উল্লেখ্য, ভারত ও ইউক্রেনের মধ্যে কূটনৈতিক সম্পর্ক স্থাপনের পর, ইউক্রেনের প্রেসিডেন্ট জেলেনস্কি এই নিয়ে তিনবার ভারত সফরে আসেন। প্রথম ১৯৯২, এর পর ২০০২ ও ২০১২তে ভারতে আসেন। গত বছরও প্রধানমন্ত্রী নরেন্দ্র মোদি প্রথম ভারতীয় হিসেবে ইউক্রেন সফর করেছিলেন। সেই সফরেই ইউক্রেনের প্রেসিডেন্টকে ভারত আসার আমন্ত্রণ জানান মোদি (Narendra Modi) । সেই আমন্ত্রণ গ্রহণ করে ইউক্রেনের রাষ্ট্রদূত আলেকজান্ডার পোলিশচুক ইতিবাচক বার্তা দিয়েছিলেন। তবে সেই সময় নানা কারণে সম্ভব হয়নি। সব ঠিক থাকলে জানুয়ারিতে ভারতে আসবেন জেলেনস্কি।

দেখুন আরও খবর-