চীনের নজরে মঙ্গোলিয়ার রাষ্ট্রপতির ভারত সফর

ওয়েবডেস্ক- ভারত সফরে (India Visit)  এসেছেন মঙ্গোলিয়ার প্রেসিডেন্ট খুরেলুখ উখনা (Mongolian President Khurelsukh Ukhnaa)।   রাষ্ট্রপতি দ্রোপদী মুর্মুর (President Draupadi Murmu) আমন্ত্রণে সোমবার চারদিনের সফরে রাষ্ট্রপ্রধানের প্রথম ভারত সফর। চীনের (China)  উদ্বেগের মধ্যে কৌশলগত পরিবর্তনের ইঙ্গিত দিয়ে ভারত সফরে উখনা। মঙ্গোলিয়ার রাষ্ট্রপতির ভারত সফরের দিকে নিবিড় ভাবে নজর রাখছে চীন। ভারত ও মঙ্গোলিয়া কূটনৈতিক সম্পর্কের ৭০ বছর এবং ভারত-মঙ্গোলিয়া কৌশলগত অংশীদারিত্বের ১০ বছর উদযাপনের সময় উখনার এই সফর অনুষ্ঠিত হচ্ছে।

Advancing India Mongolia Strategic Partnership!

PM @narendramodi welcomed President Khurelsukh Ukhnaa of Mongolia in Delhi. Marking 70 years of diplomatic ties and a decade of Strategic Partnership, both leaders held extensive talks to boost cooperation in energy, IT, critical… pic.twitter.com/YljFTOTIrQ

— MyGovIndia (@mygovindia) October 14, 2025

রাষ্ট্রপতি দ্রোপদী মুর্মু-র আমন্ত্রণে এই সফরে একটি উচ্চ পর্যায়ের প্রতিনিধিদলের নেতৃত্ব দেবেন তিনি। ভারত সফরে মঙ্গোলিয়ার রাষ্ট্রপতির সঙ্গে রয়েছেন সে দেশের মন্ত্রিপরিষদের সদস্য, সংসদ সদস্য ঊর্ধ্বতন সরকারি কর্মকর্তা, ব্যবসায়ী নেতা এবং সাংস্কৃতিক প্রতিনিধি দল। প্রধানমন্ত্রী মোদি এবং উখনা জ্বালানি, প্রতিরক্ষা, শিক্ষা এবং বাণিজ্যের ক্ষেত্রে ১০টি মৌ চুক্তি স্বাক্ষর করেছেন। যার মধ্যে রয়েছে ভারত-সমর্থিত মঙ্গোলিয়ার প্রথম তেল শোধনাগার এবং মঙ্গোলিয়ান নাগরিকদের জন্য বিনামূল্যে ই-ভিসা।

আরও পড়ুন- মধ্যবিত্তের জন্য সুখবর, IPO বাজারে ঝড়, দেখুন ভিডিও

এই শোধনাগারটি মঙ্গোলিয়ার প্রথম দেশীয় তেল শোধনাগার, এবং এর লক্ষ্য হবে এর জ্বালানি নিরাপত্তা জোরদার করা এবং আমদানির উপর নির্ভরতা কমানো।

রাষ্ট্রপতি দ্রোপদী মুর্মু জানিয়েছেন, ভারত ও মঙ্গোলিয়ার সম্পর্কের ভিত্তি হল, পারস্পরিক সাংস্কৃতিক ঐতিহ্য ও গণতান্ত্রিক মূল্যবোধের আদানপ্রদান। সোমবার রাষ্ট্রপতি ভবনে মঙ্গোলিয়ার রাষ্ট্রপতি খুরেলসুখ উখনা ও তাঁর প্রতিনিধি দলকে স্বাগত জানিয়েছেন রাষ্ট্রপতি মুর্মু। রাষ্ট্রপতি ভারত ও মঙ্গোলিয়া হল কৌশলগত অংশীদার। গত ২৫ বছরে মঙ্গোলিয়ায় ভারত বেশ কিছু সাংস্কৃতিক প্রকল্প হাতে নিয়েছে।

এর মধ্যে রয়েছে, বৌদ্ধ মঠের পুনর্গঠন ও প্রাচীন পান্ডুলিপির পুণর্মুদ্রণ। মৌ চুক্তি স্বাক্ষর নিয়ে রাষ্ট্রপতি বলেন, সাংস্কৃতিক বিনিময় প্রসারে এই সমস্ত কর্মসূচী মজবুত ভিত্তি তৈরি করবে। মঙ্গোলিয়ার সঙ্গে দক্ষতা নির্মাণ অংশীদারিত্বের ক্ষেত্রে ভারত সর্বোচ্চ অগ্রাধিকার দেয়। রাষ্ট্রপতি মুর্মূ মঙ্গোলিয়ার রাষ্ট্রপতির সম্মানে এক নৈশভোজসভার আয়োজন করে্ন।

দেখুন আরও খবর-