কেন রাহুল-পুতিন বৈঠক চায় না মোদি সরকার? প্রশ্ন কংগ্রেস নেতার

ওয়েব ডেস্ক: ইউক্রেন সঙ্গে যুদ্ধ শুরুর পর প্রথমবার ভারতে সফরে আসছেন রাশিয়ার (Russia) প্রেসিডেন্ট ভ্লাদিমির পুতিন (Vladimir Putin)। বৃহস্পতিবার সন্ধ্যায় তিনি দিল্লিতে এসে পৌঁছবেন। প্রধানমন্ত্রী নরেন্দ্র মোদির (Narendra Modi) সঙ্গে এদিন নৈশভোজ দিয়ে শুরু হবে তাঁর দুই দিনের ভারত সফর। তবে এই সফরকে ঘিরেই মাথাচাড়া দিয়ে উঠছে রাজনৈতিক বিতর্ক। কারণ পুতিনের সূচিতে লোকসভার বিরোধী দলনেতা রাহুল গান্ধীর (Rahul Gandhi) সঙ্গে কোনও বৈঠক রাখা হয়নি।

এই প্রসঙ্গে বৃহস্পতিবার তীব্র ক্ষোভ প্রকাশ করেন রাহুল গান্ধী। তাঁর অভিযোগ, মোদি সরকার ইচ্ছাকৃতভাবে বিদেশি প্রতিনিধিদের ভারতের বিরোধী দলের সঙ্গে দেখা করতে বাধা দিচ্ছে। তিনি বলেন, “বাজপেয়িজি কিংবা মনমোহন সিংজির সময় এ রকম কখনও হয়নি। বিদেশি নেতাদের সঙ্গে বিরোধী দলনেতার বৈঠক দীর্ঘদিনের রীতি।”

আরও পড়ুন: আজ ভারতে পুতিন, বন্ধুর অভ্যর্থনায় গ্র্যান্ড নৈশ ভোজের আয়োজন মোদির

রাহুলের দাবি, বিদেশি কূটনীতিকদের সামনে বিরোধীরা মত পেশ করুক, এর জন্য মোদি সরকার ভয় পায়। তাই উদ্দেশ্যপ্রণোদিতভাবে তাঁদের দূরে সরিয়ে রাখা হচ্ছে। তিনি এ প্রসঙ্গে বলেন, “এখন সরকার বিদেশি কূটনীতিকদের বলে দেন, যাতে তাঁরা বিরোধী নেতাদের সঙ্গে দেখা না করেন। অথচ আমরাও দেশের প্রতিনিধিত্ব করি।”

এদিকে গত জুলাই মাসে মোদির রাশিয়া সফরের সময় পুতিন যেভাবে প্রথম দিন নৈশভোজের আয়োজন করেছিলেন, এবার ভারতও একইভাবে আয়োজন করে সেই কূটনৈতিক উষ্ণতা বজায় রাখতে চাইছে। সূত্রের খবর, সন্ধের এই বৈঠকে কোনও রাজনৈতিক ইস্যু নিয়ে আলোচনা না করে হালকা মেজাজের আলাপপর্ব সারবেন দুই দেশনেতা।

দেখুন আরও খবর:

The post কেন রাহুল-পুতিন বৈঠক চায় না মোদি সরকার? প্রশ্ন কংগ্রেস নেতার first appeared on KolkataTV.

The post কেন রাহুল-পুতিন বৈঠক চায় না মোদি সরকার? প্রশ্ন কংগ্রেস নেতার appeared first on KolkataTV.