ভারত সফর সারতেই আরেক দেশ আমন্ত্রণ জানাল পুতিনকে!

ওয়েব ডেস্ক: রুশ প্রেসিডেন্ট ভ্লাদিমির পুতিনের (Vladimir Putin) ভারত সফরের (India Visit) পরেই এশিয়ার আরেক দেশ থেকে তাঁকে আমন্ত্রণ জানালেন খোদ দেশপ্রধান। রাশিয়ার (Russia) সঙ্গে বন্ধুত্বের ইঙ্গিত দিল ইন্দোনেশিয়া (Indonesia)। সে দেশের রাষ্ট্রপতি প্রাবোও সুবিয়ানতো বুধবার মস্কোয় রুশ প্রেসিডেন্ট ভ্লাদিমির পুতিনের সঙ্গে বৈঠকে হালকা রসিকতার সুরে কূটনৈতিক নিমন্ত্রণ জানালেন।

এই নিয়ে এবছর রাশিয়ার মাটিতে দ্বিতীয়বার সাক্ষাৎ করেন প্রাবোও–পুতিন। বৈঠকে দুই দেশের দ্বিপাক্ষিক সম্পর্কের গুণগান করেন প্রাবোও। এরপরই ২০২৭ সালে পুতিনকে ইন্দোনেশিয়া সফরের আনুষ্ঠানিক আমন্ত্রণ জানান তিনি। তিনি হাসতে হাসতে বলেন, “ভারতই যেন আপনার একমাত্র গন্তব্য না থাকে!” আর প্রাবোর সেই মন্তব্যকে পুতিনও রসিকতার ছলে নেন।

আরও পড়ুন: মহিলা সাংবাদিককে চোখ মারলেন পাক সেনার মুখপাত্র, ভাইরাল ভিডিও

কয়েকদিন আগেই ভারত সফর করেছেন রুশ প্রেসিডেন্ট। পুতিনকে পালাম বিমানবন্দরে লাল গালিচা সংবর্ধনা দিয়ে স্বাগত জানান মোদি। সেই সফরে নরেন্দ্র মোদির (Narendra Modi) সঙ্গে তাঁর বৈঠক হয়। সামরিক সহযোগিতা, জ্বালানি, বাণিজ্য এবং বৈশ্বিক ভূ-রাজনীতির নানা বিষয় নিয়ে দুই নেতা দীর্ঘ আলোচনা করেন। এর পরই ভারত–রাশিয়া দ্বিপাক্ষিক সম্পর্ক ঘনিষ্ঠতার মোড় নেয়। বিশেষ করে এমন সময়ে মোদি-পুতিন কাছাকাছি এসেছে, যখন আমেরিকা (USA) শুল্ক নিয়ে ভারতকে চাপ দিচ্ছে।

কয়েকদিন আগেই ডোনাল্ড ট্রাম্প (Donald Trump) রাশিয়া থেকে তেল কেনার দোষে দিল্লির উপর ৫০ শতাংশ শুল্ক আরোপ করেছেন। তার কয়েকদিন পরেই পুতিন মোদিকে আশ্বস্ত করলেন যে, তিনি ভারতের জন্য রাশিয়ার জ্বালানি সরবরাহ চলতে থাকবে। সেই কারণে এবার ইন্দোনেশিয়ায় পুতিনকে আমন্ত্রণ জানানো নিয়ে আমেরিকার উপর নতুন করে বাড়ল চাপ।

দেখুন আরও খবর: