ভারতে আসছেন মাস্ক, প্রধানমন্ত্রীর সঙ্গে কী কী বিষয়ে বৈঠক

ওয়েব ডেস্ক: ভারতে আসবেন ইলন মাস্ক (Elon Musk), এ বছরেই এদেশে টেসলার (Tesla) যাত্রা শুরু হবে বলেও জানালেন তিনি। প্রধানমন্ত্রী নরেন্দ্র মোদির (PM Narendra Modi) সঙ্গে ফোনে কথা বলার পরেই স্পেস-এক্স (Space-X) এবং টেসলার সিইও জানিয়েছেন, এ বছরের শেষের দিকে ভারতে আসবেন তিনি। ভারতের বাজারে টেসলার বিদ্যুৎচালিত গাড়ি এ বছরেই বিপণন শুরু করবে। এক্স-এ পোস্ট করে মাস্ক জানিয়েছেন, প্রধানমন্ত্রী মোদির সঙ্গে কথা বলা সম্মানের।

মোদি এবং মাস্কের মধ্যে এই ফোনালাপ অত্যন্ত তাৎপর্যপূর্ণ। শুল্ক এবং বাণিজ্য নিয়ে নয়াদিল্লি এবং ওয়াশিংটন ডিসি-র মধ্যে মতান্তর কমানোর চেষ্টা চলছে। এর মধ্যেই মোদি-মাস্ক আলোচনা ইতিবাচক বলেই মনে করছে ওয়াকিবহাল মহল।

আরও পড়ুন: স্ত্রীকে সঙ্গে নিয়ে পুষ্পার গানের তালে নাচলেন কেজরিওয়াল, ভাইরাল ভিডিও

এদিকে প্রধানমন্ত্রী মোদি ওই ফোনালাপের পর দুই দেশের মধ্যে প্রযুক্তি এবং উদ্ভাবনীর সমন্বয়ের বিপুল সম্ভাবনার কথা উল্লেখ করেন। প্রসঙ্গত, আগামী সপ্তাহের প্রথম দিনই (২১ এপ্রিল) চারদিনের ভারত সফরে আসছেন আমেরিকার ভাইস প্রেসিডেন্ট জেডি ভান্স (JD Vance)।

টুইটারে মোদি লেখেন, “ইলন মাস্কের সঙ্গে কথা বললাম, বিভিন্ন বিষয় নিয়ে কথা বলেছি, যার মধ্যে এই বছরের শুরুতে ওয়াশিংটন ডিসিতে আমাদের বৈঠকে আলোচিত বিষয়গুলিও রয়েছে। আমরা প্রযুক্তি এবং উদ্ভাবনের ক্ষেত্রে সহযোগিতার বিশাল সম্ভাবনা নিয়ে আলোচনা করেছি। ভারত এই ক্ষেত্রগুলিতে আমেরিকার সঙ্গে আমাদের অংশীদারিত্ব এগিয়ে নিয়ে যেতে প্রতিশ্রুতিবদ্ধ।”

দেখুন খবর: